Heinrich Hoffmann (fotograf)

Heinrich Hoffmann (1885–1957) var en tysk fotograf, kjent som «hoffotograf» for Adolf Hitler. Hoffmann tok en rekke portretter av Hitler, men også bilder av føreren i mindre formelle sammenhenger, samt av en rekke andre sentrale personer i den tyske ledelsen. 

Hoffmann var opplært av sin far som hadde vært fotograf ved kong Ludvig 3.s hoff. I 1908 åpnet Hoffmann jr. sin egen foto-forretning i Schellingstrasse 33, men flyttet senere til større lokaler i Schellingstrasse 50 (der hovedinngangen til NSDAPs hovedkvarter lå i bakgården),Bilder av Schellingstrasse 33 og 50 og det var der hans 17 år gamle assistent Eva Braun ble presentert for Hitler i 1929. Hoffmann var blant de første som meldte seg inn i NSDAP - allerede i 1920. På 1920-tallet var den ukjente Hitler hyppig gjest i Hoffmanns hyggelige hjem i München-forstaden Bogenhausen, som husvenn av Hoffmanns kone, skuespillerinnen Therese «Lelly» Baumann,Therese «Lelly» Baumann og de to barna Henriette («Henny») som han kalte mein Sonnenschein («mitt solskinn»), og Heinrich («Heini»). Hitler frydet seg over hjemmebakte kaker og prat om kunst og musikk som et avbrekk fra sin trøstesløse hybeltilværelse. Etter Lellys død i 1928 endret Hoffmann seg fra en hyggelig, men opportunistisk lykkejeger til en fyllik, men Hitler slo aldri hånden av ham.Angela Lambert: Eva Braun (s. 21), forlaget Damm, 2006, ISBN 978-82-04-10744-2 Tvert om utnevnte Hitler ham til professor i 1938.Ernst Klee: Das Kulturlexikon zum Dritten Reich. Wer war was vor und nach 1945 (s. 259), forlaget S. Fischer, Frankfurt am Main 2007, ISBN 978-3-10-039326-5 Denne tittelen ble annullert i november 1950, men Hoffmann brukte den likevel når han følte for det.Christina Irrgang: Hitlers Fotograf (s. 26), forlaget Transcript, Bielefeld, 2020, ISBN 978-3-8376-5305-2 I 1940 fikk Hoffmann attpåtil plass i Riksdagen.Joachim Lilla, Martin Döring, Andreas Schulz: Statisten in Uniform. Die Mitglieder des Reichstags 1933–1945 (s. 443), forlaget Droste, Düsseldorf 2004, ISBN 3-7700-5254-4  

Hitler likte dårlig å bli fotografert, men innså etter hvert verdien av fotografier av seg selv som en del av den nasjonalsosialistiske propagandaen. Dermed fikk Hoffmann og hans fotostudio i München tilnærmet enerett til å forevige føreren. Alle fotografier, filmer og lydopptak av Hitler måtte for øvrig godkjennes av propagandaministeriet før de ble offentliggjort.

Hoffmann presenterte Hitler for Eva Braun med navnet «herr Wolf». I 1936 flyttet hun inn i Hitlers feriebolig Berghof i Berchtesgaden<ref>[https://www.britannica.com/question/How-did-Eva-Braun-become-Adolf-Hitlers-mistress Hvordan Eva Braun møtte Hitler, Britannica]</ref> der også Hoffmann var gjest. I 1937 utga Hoffmann den illustrerte boken Hitler abseits vom Alltag («Hitler borte fra hverdagen») med foto fra Berghof.Noen av bildene er tatt av Hoffmann og utgitt i Hitler abseits vom Alltag]</ref> 
Hitler var svært opptatt av hvilket inntrykk offentligheten fikk av ham, og ifølge Hoffmann ble alle foto av Hitler i Lederhosen trukket tilbake i 1933; men noen finnes fortsatt.Allan Hall: «Adolf Hitler threw a strop about wearing lederhosen», the Express 8. desember 2015 Det var et problem for Hoffmann at Hitler helt manglet det nordiske utseendet som nazismen vektla, så han fokuserte i stedet på Hitlers øyne.Richard Overy: The Dictators: Hitler's Germany and Stalin's Russia (s. 117), 2005, ISBN 0140281495

I mars 1932 giftet Henriette Hoffmann seg med Baldur von Schirach. Hun var venninne av både Hitlers niese Geli Raubal og av Eva Braun,<ref>[https://spartacus-educational.com/Henriette_Hoffman.htm «Henriette Hoffmann», Spartacus og kjente begge godt. Hoffmann selv giftet seg igjen, med Erna Gröbke.«Heinrich Hoffmann», Imdb

Martin Bormann lyktes mot slutten av krigen i å isolere Hitler mer og mer, og klarte å holde også Hoffmann unna Hitler ved å lyge om at Hoffmann var syk av tyfus. Hoffmann måtte be sin tidligere assistent Eva Braun om hjelp, og hun sørget for å vise Hitler legeattestene som forsikret at Hoffmann var frisk.Fabrice d'Almedia: Med pisk og champagne (s. 247), forlaget Dinamo, ISBN 978-82-8071-141-0  

I 1946 ble Hoffmann dømt til fire års fengsel som «krigsprofitør» og fikk dermed formuen konfiskert. Han døde 72 år gammel og ble gravlagt på Münchens Nordfriedhof i likhet med sin første kone og begge barna.Gravene til familien Hoffmann

Storparten av Hoffmanns fotoarkiv ble tatt som krigsbytte av den amerikanske militærregjeringen, og befinner seg i dag i USAs nasjonalarkiv i Maryland. Den delen av arkivet som ble værende i Europa, ble anskaffet av Bayerische Staatsbibliothek'' i 1992, 2001 og 2003 med bidrag fra det tyske forskningsinstitutt.Hoffmanns fotoarkiver

 Referanser 

 Eksterne lenker 


Kategori:Personer fra Fürth
Kategori:Tyske nazister
Kategori:Tyske fotografer
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Adolf Hitler
Kategori:Formidlere av propaganda
Kategori:Tysk militærpersonell (Hæren i Keiserrike)
Kategori:Medlemmer av NSDAP (innmeldt før 1925)
Kategori:Tyske krigsfanger under andre verdenskrig
Kategori:Tyskere dømt for forbrytelser begått under andre verdenskrig
Kategori:Nürnberg-dømte tyskere løslatt i 1950-årene